**Mór Városi Önkormányzat Képviselő-testületének**

**417/2021. (IX.20.) határozata**

**a Mór Városi Piac beruházáshoz kapcsolódó távhő vezeték kiváltása tárgyában**

Mór Városi Önkormányzat Képviselő-testülete megrendeli a Mór városi piac beruházáshoz kapcsolódó távhő vezeték kiváltását a Mórhő Kft.-től nettó 14.962.947 Ft + ÁFA, azaz bruttó 19.002.943 Ft összegben.

A szükséges forrás a TOP-2.1.2-15-FE1-2019-00015 „Mór városközpontjának integrált, fenntartható és zöld megújítása” pályázat költségnövekmény igényéből biztosítható.. A költségnövekmény-igény elutasítása, vagy az igényeltnél kevesebb összegben történő elfogadása esetén a Képviselő-testület a szükséges forrást az önkormányzat 2022. évi költségvetésében biztosítja.

A Képviselő-testület felkéri a polgármestert a határozat mellékletét képező szerződés aláírására.

Határidő: azonnal

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző

melléklet a 417/2021. (IX.20.) határozathoz

**VÁLLALKOZÁSI SZERZŐDÉS**

mely létrejött egyrészről a **Mór Városi Önkormányzat** (8060 Mór, Szent István tér 6., adószám:15727220-2-07), mint megrendelő továbbiakban: **Megrendelő**,

másrészről

a **MÓRHŐ Kft** (8060 Mór, Dózsa Gy. 22/a., számlaszám: 12080607-00130886-00100005, adószám: 11456687-2-07) mint vállalkozó, továbbiakban **Vállalkozó**,

együttesen, mint Felek között az alulírott napon és helyen a következő feltételekkel:

**1.** **Szerződés tárgya, tartalma, a teljesítés helye:**

A Mór városi piac beruházáshoz az építési területen keresztül vezető DN100/200 méretű távhővezeték kiváltása, próbaüzem elvégzése, és teljeskörű szakfelügyelet nyújtása a piacberuházás kivitelezése során a 2022. május 15-ig tartó fűtési szezon időtartama alatt.

Műszaki tartalom: A tervdokumentáció szerint komplex építőipari munkák kivitelezése. Vállalkozó a kivitelezés kapcsán alvállalkozó igénybevételére jogosult.

A teljesítés helye: Mór piacterület, 2570/1 hrsz.

1. **Vállalkozói díj, fizetési feltételek:**

Megrendelő előleget nem biztosít. Vállalkozót a jelen szerződésben meghatározott feladatok hibátlan és hiánytalan teljesítéséért összesen 14 962 947*. + 27. % ÁFA****,*** azaz bruttó 19 002 943 Ft összegű vállalkozási díj illeti meg. A szerződéses fedezet a Megrendelő által a TOP-2.1.2-15-FE1-2019-00015 „Mór városközpontjának integrált, fenntartható és zöld megújítása” pályázata költségnövekmény igényéből biztosítható. A költségnövekmény-igény elutasítása, vagy az igényeltnél kevesebb összegben történő elfogadása esetén Megrendelő a szükséges forrást a 2022. évi költségvetésébe betervezi. A munka teljeskörű elvégzése után Megrendelő teljesítési igazolást állít ki. Vállalkozó a teljesítés igazolás birtokában jogosult a számla benyújtására.. A számla fizetési határideje 30 nap.

**3.** **Teljesítési határidő:**

A távhővezeték kiváltását 2021.10.30-ig szükséges elvégezni. Vállalkozót előteljesítési jog illeti meg.

Vállalkozó ezt követően próbaüzemet végez, majd 2022. május 15. napjáig szakfelügyeletet biztosít a piacberuházás kivitelezési munkálatai során.

1. **A szerződés megszűnése:**

A szerződés akkor szűnik meg, amikor a Felek kölcsönösen teljesítették kötelezettségeiket.

**5.**  **Megrendelő kötelezettségei:**

Megrendelő köteles a Vállalkozó szerződésszerű teljesítéséhez a munkahelyet munkavégzésre alkalmas állapotban rendelkezésre bocsátani.

A munka megkezdése előtt a munkavégzésre vonatkozó eligazítást Megrendelő végzi, beleértve a rendkívüli események jelentését is.

A munka szakmai felügyeletét Megrendelő részéről az általa kinevezett személy látja el.

1. **Vállalkozó kötelezettségei:**

Vállalkozó köteles a munkavégzése során betartani az érvényes munkajogi, munkavédelmi, biztonságtechnikai, vagyonvédelmi és környezetvédelmi szabályokat.

A Vállalkozó helyszíni képviselője köteles építési naplót vezetni a munkavégzésről.

Vállalkozó a szerződés teljesítése során köteles gondoskodni a munka végzéséhez szükséges védőruháról és védőfelszerelésről, illetőleg ezek rendeltetésszerű használatáról.

Vállalkozó a jelen vállalkozási szerződésben meghatározott feladatokat a legmagasabb minőségű szabvány szerint. I. o. minőségben végzi el.

1. **Kapcsolattartás:**

Megrendelő képviselője: Szabó Zoltán városfejlesztési ügyintéző( [tel: 06](tel:06) 30 531 1803)

Vállalkozó képviselője.: Pallag Róbert ügyvezető( [tel: 06](tel:06) 20 466 0396)

**8. Környezetvédelem:**

Vállalkozó köteles a megbízás tárgyát képező tevékenység végzése során keletkező veszélyes hulladékról nyilvántartást vezetni, annak elhelyezéséről gondoskodni. A számla benyújtásával egyidejűleg a „SZ” kísérőjegy veszélyes hulladékszállításhoz című bizonylat másolatát átadni köteles.

1. **Egyéb rendelkezések:**

Felek megállapodnak abban, hogy a közöttük jelen szerződésből eredő vitákat békés úton, peren kívül rendezik. Amennyiben a tárgyalások nem vezetnek eredményre, úgy felek a pertárgy értékétől függően a Székesfehérvári Járásbíróság, illetőleg a Székesfehérvári Törvényszék kizárólagos illetékességét kötik ki, illetve vetik alá magukat.

Jelen szerződés kizárólag közös megegyezéssel, írásban módosítható. Nem minősül szerződés-módosításnak a felek cégjegyzékben nyilvántartott adataiban, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet - az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

Felek rögzítik, hogy a jelen szerződésben szereplő, a szerződés megnevezésére (típusára), tárgyára, a szerződést kötő felek nevére, a szerződés értékére, valamint ezen adatok változásaira vonatkozó valamennyi adat – az információs önrendelkezési jogról és információszabadságról szóló 2011. évi CXII. törvény alapján nyilvános és ilyenként a Megrendelő részéről nyilvánosságra hozandó.

Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik

A jelen szerződésben nem szabályozott kérdésekben a Polgári Törvénykönyv (2013. évi V. tv.) és az Adatvédelmi törvény (2011. évi CXII. tv.) rendelkezései az irányadóak. Vállalkozó az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése, valamint az államháztartásról szóló 2011. évi CXCV. törvény 41. § (6) bekezdése alapján nyilatkozik, hogy figyelemmel a nemzeti vagyonról szóló 2011. évi CXCVI. törvény 3. § (1) bekezdés 1. pontjára – átlátható szervezetnek minősül.

Jelen szerződést Szerződő felek, mint akaratukkal mindenben megegyezőt, jóváhagyólag írják alá. Jelen szerződés 4 példányban készült, amelyekből 3 példány a Megrendelőt, 1 példány a Vállalkozót illeti meg.

Mór, 2021. 09….. Mór, 2021. 09……

……………………………….. ………………………………..

Mór Városi Önkormányzat, MÓRHŐ Kft.,

mint Megbízó mint Megbízott

képviseli: Fenyves Péter képviseli: Pallag Róbert

polgármester ügyvezető

Jogi ellenjegyző: Pénzügyi ellenjegyző:

Mór, 2021. 09. …. Mór, 2021. 09. …

……………………………….. ………………………………..

dr. Taba Nikoletta Laki Csabáné jegyző pénzügyi irodavezető